《和考功员外杪秋忆终南旧宅之作（以下六首一作卢纶诗）》
唐代·常衮

静忆溪边宅，知君许谢公。晓霜凝耒耜，初日照梧桐。

涧鼠喧藤蔓，山禽窜石丛。白云当岭雨，黄叶绕阶风。

野果垂桥上，高泉落水中。欢荣来自间，羸贱赏曾通。

月满珠藏海，天晴鹤在笼。馀阴如可寄，愿得隐墙东。

作者简介：常衮（729年－783年），字夷甫，京兆（今陕西西安）人，唐朝宰相。大历十二年（777年）拜相，杨绾病故后，独揽朝政。以文辞出众而又登科第为用人标准，堵塞买官之路。对朝中众官俸禄亦视其好恶而酌定。封河内郡公。德宗即位后，被贬为河南少尹，又贬为潮州刺史。不久为福建观察使。常衮注重教育，增设乡校，亲自讲授，闽地文风为之一振。建中四年（783年）死于任上。享年五十五岁，追赠为尚书左仆射。